CELEX: C2006/143/46
Language: da
Date: 2006-06-17 00:00:00
Title: Sag C-173/06: Anmodning om præjudiciel afgørelse indgivet af Commissione tributaria regionale di Genova den  3. april 2006  — Agrover Srl mod Agenzia Dogane Circoscrizione Doganale di Genova

17.6.2006   
            
            
               DA
            
            
               Den Europæiske Unions Tidende
            
            
               C 143/25
            
         Anmodning om præjudiciel afgørelse indgivet af Commissione tributaria regionale di Genova den 3. april 2006 — Agrover Srl mod Agenzia Dogane Circoscrizione Doganale di Genova
   (Sag C-173/06)
   (2006/C 143/46)
   Processprog: italiensk
   Den forelæggende ret
   Commissione tributaria regionale di Genova.
   Parter i hovedsagen
   
      Sagsøger: Agrover Srl.
   
      Sagsøgt: Agenzia Dogane Circoscrizione Doganale di Genova.
   Præjudicielle spørgsmål
   
               1)
            
            
               Finder artikel 216 i EF-toldkodeksen (forordning (EØF) nr. 2913/92 (1) af 12.10.1992) anvendelse i tilfælde, hvor en fællesskabsvare (ris), der forinden, under proceduren for aktiv forædling med et EUR.1-varecertifikat, var udført til et tredjeland (med hvilket, der er indgået en aftale om præferencetoldbehandling), giver anledning til opkrævning af indførselstold ved den efterfølgende genindførsel af denne (tilsvarende) vare fra et såkaldt »ikke-aftale«-tredjeland?
            
         
               2)
            
            
               Såfremt de i artikel 216 i EF-toldkodeksen omhandlede afgifter ikke er blevet opkrævet ved genindførelsen, kan toldmyndighederne da efterfølgende opkræve disse, eller er der derimod tale om et tilfælde af fritagelse som omhandlet i artikel 220 i EF-toldkodeksen?
            
         
      (1)  EFT L 302, s. 1.